**Raymond Clevie Carver Jr.**, nado en Clatskanie (Oregón) o 25 de maio de 1938 e finado en Port Angeles (Washington) o 2 de agosto de 1988, foi un escritor estadounidense encadrado no chamado Realismo sucio.

Traxectoria
-----------

Carver medrou en Yakima (Washington). O seu pai traballaba nun serradoiro e era alcólico. A súa nai traballaba como camareira e vendedora. Tivo un único irmán chamado James Franklyn Carver, nado en 1939.

Perante algún tempo, Carver estudou baixo a tutela do escritor John Gardner, no Chico State College, en Chico (California). Publicou unha morea de relatos en revistas e xornais, incluíndo o *New Yorker* e o *Esquire* nos que falaba da vida dos obreiros e xente das clases desfavorecidas da sociedade norteamericana. As súas historias foron incluídas nalgunhas das máis prestixiosas compilacións estadounidenses: *Best American Short Stories* e o **Premio O. Henry** de relatos curtos.

Carver estivo casado dúas veces. A súa segunda dona foi a poeta Tess Galagher. Alcólico perante a meirande parte da súa vida, Carver reflictiu nos seus relatos os efectos desta dependencia, especialmente nos seus personaxes protagonistas. Era un grande amigo de Tobias Wolff e de Richard Ford, escritores pertencentes tamén ó realismo sucio.

En 1988 foi investido pola Academia Americana das Artes e das Letras.

### Realismo sucio

Os críticos asocian os escritos de Carver ó minimalismo e considérano como o pai do realismo sucio. Na época da súa morte, Carver estaba considerado un escritor de moda, unha icona que América "non podería darse o luxo de perder", segundo Richard Gottlieb, daquela director da revista *New Yorker*. Sen dúbida era o seu mellor contador, se cadra o mellor do século xunto con Antón Chéjov, en palabras do escritor chileno Roberto Bolaño. Ó fío desta idea hai que destacar un soberbio conto adicado ós derradeiros días do referido escritor ruso de nome *Tres Rosas Amarelas*. En 2008 abriu en Madrid a primeira libraría especializada en relatos curtos de España e os seus donos a chamaron "Tres Rosas Amarelas" en honra a este autor.

O seu editor en *Esquire*, Gordon Lish, exerceu un papel decisivo en concibir o estilo da prosa de Carver. Por exemplo, onde Gardner recomendaba a Carver usas 15 palabras no lugar de 25, Lish instábao a usar 5 no lugar de 15. Perante ese tempo, Carver tamén enviou a súa poesía a James Dickey, daquela editor de poesía da revista *Esquire*.

Carver morreu de cancro de pulmón con 50 anos de idade.

Obras
-----

### Ficción

* *Neighbors*
* *They’re Not Your Husband*
* *Vitamins*
* *Queres facer o favor de calar, por favor?* (orix. *Will You Please Be Quiet, Please?)*
* *So Much Water So Close to Home*
* *A Small, Good Thing*
* *Jerry and Molly and Sam*
* *Collectors*
* *Tell the Women We’re Going*
* *What We Talk About When We Talk About Love*
* *Furious Seasons*
* *Cathedral*
* *Where I'm Calling From: New and Selected Stories*
* *Elephant*
* *Short Cuts*

### Poesía

* *All of Us: The Collected Poems*
* *A New Path to the Waterfall*
* *Ultramarine*
* *Where Water Comes Together with Other Water*
* *At Night the Salmon Move*
* *Winter Insomnia*
* *Near Klamath*
* *So Much Water So Close To Home*

### Compilacións

* *Fires*
* *No Heroics, Please*
* *Call if you Need Me*
* *Where I'm Calling From*

|  |  |
| --- | --- |
| Control de autoridades | 
* Wd: Q219862
* WorldCat
* VIAF: 88660538
* Allmovie: p316495
* AlloCiné: 42605
* BIBSYS: 90159045
* BLBNB: 000611436
* BNB: ID
* BNCHL: 000257464
* BNE: XX1134324
* BNF: 12016819q
* BVMC: 14645
* CANTIC: a11338684
* CiNii: DA00965980
* DeutscheBio: 118853627
* Discogs: 1565991
* EBID: ID
* Europeana: ID
* FAST: 1727805
* GEC: 0246327
* GND: 118853627
* ICCU: CFIV029397
* IMDb: nm0142577
* ISNI: 0000 0001 1577 1463
* LCCN: n80113040
* LibraryThing: carverraymond
* MusicBrainz: ID
* Munzinger: 00000024436
* NDL: 00435458
* NKC: jo20010090072
* NLA: 35026372
* NLG: 66806
* NNDB: 000057829
* NTA: 069153523
* OL: OL223348A
* openMLOL: 179795
* PTBNP: 39195
* SELIBR: 235944
* SNAC: w6kw5fnv
* SUDOC: 02830487X
* TMDb: 10413

 |



1. ↑  Traducido por Moisés Barcia (Rinoceronte, 2022).